CELEX: 32014R0916
Language: fi
Date: 2014-08-22 00:00:00
Title: Komission täytäntöönpanoasetus (EU) N:o 916/2014, annettu 22 päivänä elokuuta 2014 , perusaineen sakkaroosi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

23.8.2014   
            
            
               FI
            
            
               Euroopan unionin virallinen lehti
            
            
               L 251/16
            
         KOMISSION TÄYTÄNTÖÖNPANOASETUS (EU) N:o 916/2014,
   annettu 22 päivänä elokuuta 2014,
   perusaineen sakkaroosi hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä 13 artiklan 2 kohdan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1107/2009 23 artiklan 3 kohdan mukaisesti komissio vastaanotti 24 päivänä huhtikuuta 2013 yrityksen ITAB tekemän hakemuksen sakkaroosin hyväksymiseksi perusaineena. Hakemuksen mukana toimitettiin 23 artiklan 3 kohdan toisen alakohdan mukaisesti vaadittavat tiedot.
            
         
               (2)
            
            
               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin (2) kyseisestä aineesta 12 päivänä kesäkuuta 2014. Komissio esitti tarkastelukertomuksen (3) ja tämän sakkaroosin hyväksymistä koskevan asetusluonnoksen pysyvälle kasvi-, eläin-, elintarvike- ja rehukomitealle 11 päivänä heinäkuuta 2014.
            
         
               (3)
            
            
               Hakijan toimittamista asiakirjoista käy ilmi, että sakkaroosi täyttää Euroopan parlamentin ja neuvoston asetuksen (EY) N:o 178/2002 (4) 2 artiklassa määritellyt elintarvikkeen kriteerit. Sitä ei yleensä käytetä kasvinsuojelutarkoituksiin, mutta se on kuitenkin hyödyllinen kasvinsuojelussa tuotteessa, joka koostuu tästä aineesta ja vedestä. Näin ollen sitä on pidettävä perusaineena.
            
         
               (4)
            
            
               Tehdyistä tutkimuksista on käynyt ilmi, että sakkaroosin voidaan yleisesti olettaa täyttävän asetuksen (EY) N:o 1107/2009 23 artiklassa säädetyt vaatimukset erityisesti niiden tutkittujen käyttötarkoitusten osalta, jotka luetellaan komission tarkastelukertomuksessa. Näin ollen on aiheellista hyväksyä sakkaroosi perusaineeksi.
            
         
               (5)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen tämän asetuksen liitteessä I täsmennettyyn aineen hyväksyntään on kuitenkin tarpeen sisällyttää tiettyjä edellytyksiä.
            
         
               (6)
            
            
               Asetuksen (EY) N:o 1107/2009 13 artiklan 4 kohdan mukaisesti olisi muutettava komission täytäntöönpanoasetuksen (EU) N:o 540/2011 (5) liitettä.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Perusaineen hyväksyminen
   Hyväksytään liitteessä I määritetty sakkaroosi perusaineena kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liitteessä oleva C osa tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 309, 24.11.2009, s. 1.
   
      (2)  Jäsenvaltioiden ja EFSAn kanssa hakemuksesta sakkaroosin/ruokosokerin hyväksymiseksi perusaineena käydyn kuulemisen tulokset ja EFSAn päätelmät esiin nostetuista erityisistä kysymyksistä. 2014:EN-616.27 pp.
   
      (3)  http://ec.europa.eu/sanco_pesticides/public/?event=homepage
   
      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).
   
      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      LIITE I
      
                  Nimi, tunnistenumero
               
               
                  IUPAC-nimi
               
               
                  Puhtaus (1)
                  
               
               
                  Hyväksymispäivä
               
               
                  Erityiset säännökset
               
            
                  Sakkaroosi
                  CAS-numero: 57-50-1
               
               
                  α-D-glukopyranosyyli-(1→2)-β-D-fruktofuranosidi tai β-D-fruktofuranosyyli-(2→1)-α-D-glukopyranosidi
               
               
                  Elintarvikekäyttöön soveltuva
               
               
                  1. tammikuuta 2015
               
               
                  Lupa voidaan myöntää ainoastaan perusaineena, joka on viljelykasvin itsepuolustusmekanismien elisiittori (heräteaine), käyttöä varten.
                  Sakkaroosia on käytettävä pysyvän kasvi-, eläin-, elintarvike- ja rehukomiteassa 11. heinäkuuta 2014 valmiiksi saadun sakkaroosia koskevan tarkastelukertomuksen (SANCO/11406/2014) päätelmiin ja erityisesti sen lisäyksiin I ja II sisältyvien erityisten edellytysten mukaisesti.
               
            
         (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.
   
   
      LIITE II
      Lisätään täytäntöönpanoasetuksen (EU) N:o 540/2011 liitteessä olevaan C osaan kohta seuraavasti:
      
         
                     Numero
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Erityiset säännökset
                  
               
                     ”3
                  
                  
                     Sakkaroosi
                     CAS-numero: 57-50-1
                  
                  
                     α-D-glukopyranosyyli-(1→2)-β-D-fruktofuranosidi tai β-D-fruktofuranosyyli-(2→1)-α-D-glukopyranosidi
                  
                  
                     Elintarvikekäyttöön soveltuva
                  
                  
                     1. tammikuuta 2015
                  
                  
                     Lupa voidaan myöntää ainoastaan perusaineena, joka on viljelykasvin itsepuolustusmekanismien elisiittori (heräteaine), käyttöä varten.
                     Sakkaroosia on käytettävä pysyvän kasvi-, eläin-, elintarvike- ja rehukomiteassa 11. heinäkuuta 2014 valmiiksi saadun sakkaroosia koskevan tarkastelukertomuksen (SANCO/11406/2014) päätelmiin ja erityisesti sen lisäyksiin I ja II sisältyvien erityisten edellytysten mukaisesti.”
                  
               
      
         (1)  Lisätietoja perusaineen tunnistuksesta, spesifikaatiosta ja käyttötavasta annetaan sitä koskevassa tarkastelukertomuksessa.